ߛߊߡߎߛߎ߲߫

ߛߊߡ،ߛߎ߲ߜ߭ ߞߙߎ (ߞߏߙߌߦߊ߫ ߞߊ߲ ߘߐ߫: 삼성; ߊ߬ ߝߐߢߊ ߦߋ߫ [sʰamsɔŋ] ߠߋ߬ ߘߌ߫؛ ߊ߬ ߛߓߍߢߊ߫ ߗߋ߲߰ߧߊ߬ߣߍ߲ ߦߋ߫ SΛMSUNG ߘߌ߫) ߦߋ߫ ߞߏߙߌߦߊ߫ ߥߙߏ߬ߘߎ߮ ߖߡߊߣߊ߫ ߟߊ߫ ߥߟߏߒߘߐ߫ ߟߊߘߊ߲ߠߊ߫ ߞߙߎߓߊ ߟߋ߬ ߘߌ߫ ߡߍ߲ ߓߊ߯ߙߊ ߟߎ߬ ߖߍߛߍ߲ߣߍ߲߫ ߘߎߢߊ߫ ߝߊ߲߭ ߓߍ߯ ߘߐ߫. ߊ߬ ߓߊ߲ߓߊ߲ߣߍ߲߫ ߦߋ߫ ߛߊߡߛߎ߲ߜ߭ ߕߊߥߎ߲߫ (Samsung Town) ߛߓߍߘߊ߫ ߓߏ߲ ߠߎ߬ ߞߣߐ߫ ߛߋߥߎߟ.

ߞߙߎ ߣߌ߲߬ ߛߏ߯ߙߏߣߍ߲߫ ߦߋ߫ ߖߎ߬ߟߊ߬ߦߊ߬ ߓߏߟߏ߲߫ ߛߌߦߊߡߊ߲߫ ߠߋ߬ ߟߊ߫ ߡߍ߲ ߠߎ߬ ߓߍ߯ ߦߋ߫ ߓߊ߯ߙߊ߫ ߟߊ߫ ߛߊߡߛߎ߲ߜ߭ ߕߐ߮ ߞߣߐ߫߸ ߊ߬ ߣߌ߫ ߊ߬ߟߋ ߟߋ߬ ߦߋ߫ ߞߏߙߌߦߊ߫ ߥߙߏ߬ߘߎ߮ ߟߊ߫ ߗߍߓߐߟ (chaebol - ߖߎ߬ߟߊ߬ߦߊ߬ ߞߙߎߓߊ) ߓߍ߯ ߘߐ߫ ߓߟߋ߬ߓߟߋ ߘߌ߫. ߛߊ߲߭ ߂߀߂߄ ߠߊ߫߸ ߛߊߡߛߎ߲ߜ߭ ߟߊ߫ ߕߐ߮ ߥߟߊ߫ ߊ߬ ߟߊ߫ ߟߊ߬ߘߊ߲߬ߠߌ߲ ߠߎ߬ ߡߐ߬ߟߐ߲ ߛߋߣߍ߲߫ ߦߋ߫ ߘߎߢߊ߫ ߞߣߐ߫ ߟߏ߯ߘߎ߯ߣߊ߲ (߅߲) ߡߊ߬.